2. melléklet az 1/2014. ( I.20.) önkormányzati rendelethez[[1]](#footnote-1) [[2]](#footnote-2) [[3]](#footnote-3)

**A polgármesterre átruházott hatáskörök**

Szociális igazgatás

A szociális igazgatásról és a szociális ellátásokról szóló – többször módosított – 1993. évi III. törvény és a gyermekek védelméről és a gyámügyi igazgatásról szóló – többször módosított – 1997. évi XXXI. törvény alapján:

1. Dönt a települési támogatásra benyújtott kérelmekről.
2. Dönt a rendkívüli települési támogatásra benyújtott kérelmekről.
3. Dönt a szociális étkezésre benyújtott kérelmekről.
4. Dönt a Bursa Hungarica felsőoktatási ösztöndíj pályázatra benyújtott pályázatokról.
5. Szervezi a közfoglalkoztatást a munkanélküliek részére.
6. Dönt a rendkívüli élethelyzetbe került, elemi károsultak részére segély odaítéléséről.
7. Dönt a falugondnoki gépjármű és az önkormányzati járművek igénybevételének engedélyezéséről.
8. Dönt a szociális tüzelőanyag iránti egyedi kérelmekről.

Az önkormányzati tulajdonú lakások és helyiségek bérletével, elidegenítésével kapcsolatos feladat- és hatáskörök tekintetében:

* 1. képviselő-testületi felhatalmazásra engedélyezi a lakásbérleti szerződés megkötését,
  2. nyilatkozatot ad ki a bérleti jogviszony fennállásáról,
  3. gondoskodik az önkormányzat tulajdonában álló lakások igénylésére rendszeresített nyomtatvány lakossághoz történő eljuttatásáról, melyeket rendszerezve a képviselő-testület elé terjeszt,
  4. képviselő-testületi felhatalmazásra megállapodást köt a bérleti jogviszony közös megegyezéssel történő megszüntetéséről, illetve nyilatkozik az ezzel kapcsolatos bérlői kezdeményezésről,
  5. jelzálogjog ranghelyének megváltoztatása, törlése,
  6. felmondja a lakásbérleti szerződést a lakástörvény 24.§ (1) bekezdés e.) pontja alapján,
  7. eljár mindazokban az ügyekben, amelyekben a lakástörvény, a Polgári Törvénykönyv, egyéb jogszabályok, és a „helyi lakásrendelet” számára intézkedési jogkört ad,
  8. dönt a lakás jogcím nélküli lakáshasználat esetén a lakáshasználati megállapodás megkötéséről, annak esetleges meghosszabbításáról.

Helyi vízgazdálkodás

1995. évi LVII. törvény 4.§, valamint a 2011. évi CCIX. törvény alapján a települési vízellátás, csatornázási, szennyvíztisztítási, csapadékelvezetési, helyi vízrendezési és vízkár-elhárítási, ár- és belvíz védekezési faladatok ellátása.

Közlekedés

1988. évi I. törvény

* 1. a 8. § (1) bekezdése alapján a közúti közlekedési hatósági faladatok ellátása (önkormányzatnál: hozzájárulások megadása)
  2. a 33.§ (1) bekezdés c.) pontja alapján az utak építésének, forgalomba helyezésének és megszüntetésének engedélyezéséhez kapcsolódó útkezelői feladatok ellátása
  3. a 34.§ (5) bekezdése alapján a hó-eltakarítási és az út síkosság elleni védelmével kapcsolatos feladat ellátás
  4. az önkormányzati közutakat, illetve területeket is érintő útépítésekhez szükséges útkezelői hozzájárulás megadása.

Az önkormányzati vagyon hasznosításának köréből:

A vagyongazdálkodás területén átruházott hatásköröket a vagyonrendelet szabályozza.

Közbeszerzési, beszerzési ügyek:

A közbeszerzési és beszerzési ügyek területén az átruházott hatásköröket a beszerzési és közbeszerzési szabályzat tartalmazza.

Művelődés, oktatás területén:

* + - 1. Könyvtári és közművelődési érdekeltségnövelő támogatás igénylése
      2. Nevelési program/Pedagógiai program jóváhagyása előtt a szakértői névjegyzékben szereplő szakértő véleményének beszerzése

Egyéb ügyekben:

1. A polgármester jogosult az önkormányzat éves költségvetésében szereplő, pályázati önrész céljára elkülönített előirányzat terhére esetenként legfeljebb 1.000.000 Ft erejéig – de éves szinten maximum 5 millió forintig – pályázati önrész címén kötelezettséget vállalni és – a pályázati kiírásnak megfelelően - a pályázatot benyújtani. A polgármester a kötelezettségvállalásról a képviselő-testületet a soron következő ülésén tájékoztatja.
2. Az önkormányzat 10 M Ft értékhatárt meg nem haladó egyedi árubeszerzései, építési beruházásai és szolgáltatás-megrendelései esetén lefolytatja a közbeszerzési eljárást, és testületi döntés hiányában megbízást ad az önkormányzat részéről az eljárásban közreműködő szakértői testületi tagjai számára.
3. A helyi rendelet alapján hozzájárulást ad a község jelképeinek, valamint a „Sióagárd” közigazgatási név használatához
4. A közterület használatának szabályozásáról rendelet alapján megköti a közterület használatra vonatkozó szerződéseket, felmentést ad a díjfizetés alól.

1. módosította Sióagárd Község önkormányzat képviselő-testülete 9/2015. (V.19.) ör-ének 10. §-a [↑](#footnote-ref-1)
2. módosította Sióagárd Község képviselő-testületének 8/2014. (XI.14.) önkormányzati rendelete [↑](#footnote-ref-2)
3. módosította Sióagárd Község képviselő-testületének 14/2015. (IX.1.) önkormányzati rendeletének 1. §-a [↑](#footnote-ref-3)